[{"text_idx": "#000001", "text": "Aste-akabuan, Sestaon egin den Euskadiko Batel Txapelketa irabazi dute kadeteen kategoriako Arkoteko mutilek. Aurreko astean, Bizkaiko Batel Txapelketako bandera ere eskuratu zuten plentziarrek, Sestaoko uretan egin zen lehiaketan. Oraingoan, Arkotek mutilen hiru batelegaz parte hartu du Sestaon: kadeteak, gazteak eta haurrak, hirurak mutilen kategoriakoak."}, {"text_idx": "#000003", "text": "Zapatuan, sailkapen-fasean Arkoteko gazteek eta haurrek ez zuten domekako finaletarako txartela eskuratzea lortu, baina kadeteek bai. Arkotekoek aukera baliatu eta nahiko berdinduta egon zen estropadan lau segundoko aldea atera zion Deustoko batelari; horien atzetik geratu ziren Isuntza eta Itsasoko Ama."}]